BASES DE SUBVENCIÓNS A ASOCIACIÓNS CULTURAIS E CLUBES DEPORTIVOS DE SILLEDA.
ADMINISTRACIÓN LOCAL — Municipal — Silleda (Subvencións, 13/04/2015)

Estas normas teñen por obxecto establecer os criterios e procedemento para a concesión de subvencións no ámbito do Termo Municipal de Silleda, de acordo cos principios de obxectividade, igualdade, concorrencia e publicidade, para a prestación de servizos e a realización de actividades que complementen ou suplan os atribuídos á competencia municipal ou que, en xeral, contribúan o fomento dos intereses peculiares do municipio de acordo co establecido na lexislación sobre réxime local (Lei 7/1985, do 2 de abril, Reguladora das Bases do Réxime Local; Regulamento de Servizos de 1955; Lei 5/1997, de Administración Local de Galicia; Lei 38/2003, de 17 de novembro Xeral de Subvencións; Ley 9/2007 de Subvencións de Galicia, Lei Xeral Orzamentaria). A presente convocatoria ten por obxecto o establecemento de axudas económicas para que os seus destinatarios realicen as seguintes actividades: A) Promoción de Actividades Culturais. Poderán optar a estas subvencións as asociacións culturais e asociacións de veciños, educativas ou outras entidades sociais que presten servizos ou organicen actividades sen fin de lucro do tipo (organización de actividades que fomenten a cultura, a educación, o turismo ou a participación cidadá). As Asociacións ou Entidades só poderán concurrir a unha das categorías de subvención convocadas polo Concello (Culturais ou Deportivas) Non serán obxecto de subvención: Os gastos de mantemento ordinario: auga, luz, gas, comidas e bebidas e teléfono. Só se admitiran os gastos provenientes de seguros ou alugueiros se estiveren directamente relacionados coas actividades obxecto da subvención. As actividades suxeitas a un Convenio de Colaboración co Concello, e as que que recibisen calquera outro tipo de achega municipal Os gastos que non estean directamente vinculados ás actividades realizadas, ou que carezan da natureza propia desa actividade. O período que se terá en conta para a realización de actividades será do 1 de xaneiro ó 10 de decembro de 2015. As citadas subvencións concederanse con cargo ás partidas e dispoñibilidades orzamentarias máximas seguintes: Poderán solicitar subvención as persoas xurídicas, agrupacións veciñais, comités organizadores, persoas físicas e asociacións culturais, veciñais ou educativas que cumpran as seguintes condicións: — Estar inscritas no Rexistro Municipal de Asociacións. — Carecer de fins de lucro para o desenvolvemento das actividades obxecto desta subvención. — Desenvolver as súas actividades no Termo Municipal de Silleda ou, no caso de efectuarse fora deste, deberá tratarse de actividades que suplan ou complementen as atribuídas ao Concello de Silleda. — Non estar pendente de xustificación de ningunha subvención concedida polo Concello de Silleda. As solicitudes de subvención deberán presentarse no Rexistro Xeral do Concello de Silleda. O prazo de presentación de solicitudes será de vinte días hábiles a partir do día seguinte ao da publicación da presente convocatoria no Boletín Oficial da Provincia. a) Instancia individualizada segundo modelo que se entregará no Rexistro do Concello ou por descarga directa do sitio web www silleda. es por cada modalidade de actividade, asinada polo presidente da entidade, asociación, ou por quen teña conferida a delegación debendo acreditar debidamente tal circunstancia na que conste a finalidade e contía da subvención que se solicita. b) Programa ou memoria detallada das actividades que se pretenden realizar, incluíndo as datas previstas para a súa realización segundo modelo que se entregará no Rexistro do Concello ou por descarga directa do sitio web www silleda. es c) Orzamento detallado dos gastos ocasionados polas actividades para as que se solicita a subvención e dos ingresos previstos para a súa financiamento, segundo modelo segundo modelo que se entregará no Rexistro do Concello ou por descarga directa do sitio web www silleda. es d) Certificación dos cargos representativos e domicilio social, con expresión do CIF ou NIF, segundo modelo que se entregará no Rexistro do Concello ou por descarga directa do sitio web www silleda. es. e) Copia do CIF da Entidade. f) Comunicación de se lles foi concedida outra/s subvención/s para a mesma actividade procedente de calquera administración ou ente público ou privado, obrigándose a comunicar aquelas concedidas con data posterior a presentación de solicitude de ser o caso, segundo modelo que se entregará no Rexistro do Concello ou por descarga directa do sitio web wwwsilleda. es. g) Declaración responsable de non estar incurso en ningunha das causas que determina o artigo 13.2 da Lei 38/2003, de 17 de novembro, Xeral de Subvencións segundo modelo que se entregará no Rexistro do Concello ou por descarga directa do sitio web www silleda. es. h) Certificación dos datos bancarios da entidade solicitante. i) Aquelas asociacións que precisen de directores especializados para a súa actividade, e desexen optar a esta vía de subvención, deberán presentar coa solicitude, o orzamento mensual e anual do custo do director/a. j) Aqueles colectivos, cunha traxectoria temporal de máis de vinte anos, deberán acreditalo de forma fehaciente. Si se apreciasen defectos de forma ou documentación incompleta, requirirase a corrección ou rectificación no prazo de dez días hábiles, arquivándose o expediente sen máis trámite de non efectuarse estas. A comisión de subvencións procederá a proposta das axudas e subvencións, logo dos informes que se consideren precisos, e segundo os criterios que de seguido se sinalan: — Fomento e difusión da cultura entre a poboación Ata 5 puntos. — Carácter permanente das actividades obxeto de subvención Ata 10 puntos. — Proxección cultural das actividades desenvolvidas ao longo do ano Ata 5 puntos. — Interese xeral da actividade a desenvolver Ata 10 puntos. — Número de beneficiarios directa ou indirectamente Ata 10 puntos. — Fomento da cultura no colectivo infantil Ata 20 puntos. No caso de que unha vez aplicados os anteriores criterios, non se esgote a totalidade do crédito orzamentario previsto para estas subvencións na Base 3º das presentes bases reguladoras, que é de 39.000,00 euros, terán consideración especial aqueles colectivos ou asociacións que para o desenvolvemento das súas actividades precise de directores especializados, subvencionándose como máximo ata os seguintes importes: Directores/as de bandas de música: 775 €/mes Directores/as de baile: 200 €/mes Directores/as de coro: 175 €/mes. Terán tamén consideración especial aqueles colectivos cunha traxectorial temporal demostrable, incrementándose as subvencións por cada tramo de 20 anos de actividade continuada en 100 euros, ata un máximo de 200 euros. A Comisión de Subvencións terá a seguinte composición: –Presidente: O Concelleiro de Cultura. –Vogal: Funcionario/a traballador municipal experimentado na tramitación e xestión de expedientes administrativos, o cal realizará as funcións de Secretario. –Vogal: Técnico/a de cultura ou animador/a sociocultural. O órgano municipal competente para a concesión das subvencións é a Xunta de Goberno Local, que analizará a proposta da Comisión de subvencións e resolverá xustificadamente, realizando o oportuno rateo da cantidade dipoñible. A proposta de subvencións irá acompañada dun informe de fiscalización da Intervención Municipal. A resolución deberá conter os seguintes extremos: — Relación de solicitantes que resulten beneficiarios, coa motivación correspondente, e o importe asinado. — Desestimación do resto das solicitudes, ca motivación correspondente. O prazo máximo para a notificación expresa da resolución das solicitudes será de seis meses, contados a partir do último día do prazo de presentación. A falla desa notificación expresa suporá a desestimación por silencio administrativo. A resolución da concesión farase pública, como mínimo, mediante exposición pública no taboleiro de anuncios municipal durante un prazo de un mes e por notificación escrita aos beneficiarios. Son obrigas dos beneficiarios: — Realizar as actividades que fundamentaron a concesión da subvención e acreditar a súa realización. — Sinalar na publicidade que a actividade conta co financiamento da concellaría correspondente do Concello de Silleda. — Asumir todas as responsabilidades legais e civís das actividades que realicen. — Comunicar ao Concello a concesión de subvencións de calquera entidade pública ou privada. O incumprimento desta obriga pode dar lugar ás esixencias das responsabilidades que determine a lexislación vixente. — Destinar a subvención exclusivamente aos fins que foi concedida, quedando expresamente prohibida calquera alteración de destino non autorizada polo Concello. — O sometemento ás actuacións de comprobación do concello da efectiva realización das actividades para as que foi concedida a subvención. — Facilitar canta información sexa requirida polo Concello ou polo Tribunal de Contas. — Estar o corrente das súas obrigas fiscais co Concello. O importe da subvención en ningún caso poderá ser de tal contía que ailladamente ou en concorrencia con subvencións ou axudas doutras administracións públicas ou entes públicos ou privados supere o costo da actividade a desenvolver polo beneficiario. Neste suposto, modificarase a resolución da concesión. Unha vez resoltas e concedidas as subvencións, poderanse solicitar adiantos do 50% como máximo da contía concedida, a medida que se xustifique o gasto realizado polos conceptos subvencionados. O prazo para a xustificación das subvencións finalizará o 15 de decembro, salvo que se solicitase antes do remate do antedito prazo e fose concedida prórroga, debendo no seu caso, motivarse a concesión da mesma. Se non se presentase a xustificación da totalidade da subvención dentro do prazo (inicial ou prorrogado) iniciarase o expediente de anulación do correspondente compromiso, reducíndose proporcionalmente a cantidade concedida ao gasto xustificado. A xustificación dos gastos, de acordo co fin para o que se concedeu a subvención, deberá realizarse presentando a documentación xustificativa seguinte nos prazos indicados na presente convocatoria: — Memoria descritiva das actividades realizadas sinalando as datas e lugares de realización e dos gastos e ingresos totais obtidos por todos os conceptos, debidamente rubricada e conformada polos representantes das entidades beneficiarias da subvención (segundo modelo que se entregará no Rexistro do Concello). — Relación das subvencións ou axudas obtidas doutras Administracións ou Entidades Públicas ou privadas para o mesmo obxecto; en caso negativo, deberá deixarse constancia deste feito no expediente mediante a correspondinte declaración responsable (segundo modelo que se entregará no Concello). — No caso de gastos de prestacións persoais de servicio (incluidos os pagos aos directores as especializados), acreditación mediante nómina factura e calquera outro admitido en dereito. — No caso de gastos de material, subministracións etc, orixinal ou fotocopia (ou documentos acreditativos do gasto substitutivos da factura contemplados no artigo 4 do Real Decreto 1496/2003) representativos dos gastos realizados. As facturas deberán conter como mínimo, os seguintes requisitos: — Nome, razón social e NIF ou CIF de quen emite a factura. — Desagregación do IVE ou imposto correspondente; no caso de exención, deberá facerse constar expresamente na factura. — Nome, enderezo e NIF ou CIF do beneficiario da subvención. — Descrición do servicio ou subministro prestado. — Número de factura, data de emisión e denominación de “factura”, así como xustificación de ter sido aboada. — O importe dos gastos xustificados deberá acadar, como mínimo, a contía da subvención concedida. — Declaración de que as facturas ou xustificantes corresponden a actividade e entidade subvencionada. Á vista da documentación xustificativa presentada, o órgano competente estimará o cumprimento das actividades ou investimentos subvencionados, e proporá que se efectúe o pagamento da subvención. No caso de que a documentación xustificativa fose incorrecta ou insuficiente, darase un prazo de dez días para a súa corrección. O pagamento da subvención efectuarase mediante transferencia bancaria á conta sinalada pola entidade, cuxo titular deberá ser a entidade beneficiaria con carácter previo ao pagamento das cantidades concedidas, comprobarase de oficio polaTesourería Municipal que as entidades beneficiarias non teñen débedas pendentes co Concello. Neste suposto, procederase ao seu cobro por compensación mediante a súa deducción da obriga de pagamento. Procederá o reintegro do total ou parte das cantidades percibidas desde o momento do pagamento da subvención, nos seguintes casos: — Incumprimento da finalidade para a que foi concedida a subvención. — Obtención da subvención sen reunir as condicións requiridas ou falseándoas. As cantidades a reintegrar terán a consideración de ingreso de dereito público. DISPOSICIÓNS FINAIS. Os beneficiarios das subvencións quedarán sometidos ás responsabilidades e réxime sancionador da Lei Xeral Orzamentaria, sen perxuizo da comunicación de tales feitos ó Consello de Contas ao efecto da depuración por este das eventuais responsabilidades penais ou de calquera outra índole que poideran esixirse. Silleda, a 16 de marzo de 2015.—O Alcalde Presidente, Manuel Cuíña Fernández. As presentes, bases que rexerán a convocatoria para a concesión de subvencións a entidades deportivas que desenvolvan a súa actividade no Concello de Silleda, están suxeitas ó disposto pola Lei 38/2003 de 17 de novembro, Xeral de Subvencións, Ley 9/2007 de Subvencións de Galicia, e demais normativa vixente. A Lei 38/2003, de 17 de novembro, Xeral de Subvencións establece un novo marco de actuacións nesta materia, que resulta de aplicación ás Entidades Locais. Dispón no seu artigo 3 que as subvencións que outorguen as Entidades que integran a Administración Local rexeranse polas prescricións contidas nesta Lei, engadíndose no artigo 17.2 que as bases reguladoras das subvencións das Corporacións Locais deberanse aprobar no marco das bases de execución do presuposto, a través dunha Ordenanza Xeral de Subvencións ou mediante unha Ordenanza específica para as distintas modalidades de subvención. O Pleno do Concello, con data 27 de xaneiro de 2005, aprobou a Ordenanza Xeral de Subvencións do Concello de Silleda, que ten por obxecto establecer as normas de carácter xeral ás que deben axustarse as correspondentes convocatorias. Ó abeiro de tal Ordenanza, as presentes bases regulan, no ámbito territorial do Concello de Silleda, as axudas dirixidas a entidades que cumpran os requisitos establecidos nas mesmas, coa finalidade de fomentar a actividade das asociacións e entidades deportivas, de contribuír ó fortalecemento do tecido social e á promoción da calidade de vida e do benestar dos cidadáns do Concello. As presentes bases teñen por obxecto regular o procedemento para a convocatoria e concesión de subvencións, en réxime de concorrencia, para o fomento de actividades deportivas no Concello de Silleda desenroladas por entidades ou clubs deportivos con sede no Concello, e sempre que teñan interese público, comprendendo tanto a realización das citadas actividades, coma os gastos de funcionamento e mantemento daquelas entidades ou asociacións con sede no termo municipal que veñen realizando actividades que redunden en beneficio do Concello. Con carácter xeral, terá a consideración de beneficiario de subvencións a persoa física ou xurídica que realice a actividade que fundamentou o seu outorgamento ou que se atope na situación que lexitima a súa concesión. Poderán obter a condición de beneficiario das subvencións reguladas nas presentes bases as/os clubs ou entidades deportivas locais de carácter federado, que realicen a súa actividade sen ánimo de lucro e estean inscritos no Rexistro Municipal de asociacións, sempre que teñan a súa sede no termo municipal de Silleda e realicen a maior parte da súa actividade no mesmo. Non poderán obter a condición de beneficiario das subvencións reguladas nestas bases as entidades en quen concurra algunha das circunstancias sinaladas no artigo 13.2 da Lei Xeral de Subvencións. As Asociacións ou Entidades só poderán concurrir a unha das categorías de subvención convocadas polo Concello (Culturais ou Deportivas). Considéranse gastos subvencionables aqueles de natureza corrente inherentes ó funcionamento da entidade ou clube beneficiarios, tales como gastos federativos, persoal, desprazamentos, suministros e outros de análoga natureza. O importe da subvención non poderá superar o 40% do custo previsto das actividades programadas, sen que en ningún caso, por sí mesma ou en concurrencia con outras subvencións ou axudas, supere o custo efectivo da actividade desenrolada. Só se considerarán gastos subvencionables a efectos de xustificación da subvención concedida aqueles que cumpran os requisitos do artigo 31 da Lei Xeral de Subvencións, excluíndose a adquisición de bens inventariables (mobiliario, equipamento, etc.). Se da xustificación presentada polo beneficiario se deduce que o importe subvencionado polo Concello supera este porcentaxe, procederase á redución proporcional do importe da subvención. O período que se terá en conta para a realización da actividade será do 1 de Xaneiro o 1 de Decembro de 2015. As subvencións para entidades ou clubs deportivos faranse efectivas con cargo á partida 341.48 do Concello de Silleda do exercicio 2015, ata unha contía global máxima do crédito de 24.031,80 euros, dos cales o importe de 10.000€ serán destinados íntegramente a Escola de fútbol de Silleda. Os interesados en acollerse ás subvencións reguladas nestas bases, presentarán solicitude, de acordo co modelo que se lles facilitará nas dependencias do Concello ou por descarga directa da páxina web municipal, dirixida ó Alcalde do Concello de Silleda, dentro do prazo de vinte días hábiles a contar dende o día seguinte á publicación destas bases no Boletín oficial da Provincia. No momento da solicitude, os interesados deberán achegar a seguinte documentación: a) Solicitude, referida no apartado anterior, asinada polo representante legal da persoa xurídica. b) Fotocopia do Código de Identificación Fiscal (CIF). c) Memoria explicativa das actividades a desenvolver durante o exercicio 2015. d) Orzamento detallado de ingresos e gastos, con expresión do financiamento previsto. e) Certificado expedido polo Secretario da entidade, co visto e prace do Presidente, no que se faga constar as subvencións solicitadas e as que foran concedidas para o financiamento da actividade por calquera Administración ou Entidade pública ou privada, quedando obrigados a comunicar tan pronto como lles sexa coñecida a concesión en data posterior á solicitude, e en todo caso no momento da xustificación. f) Fotocopia dos estatutos da entidade ou club, así como fotocopia do acordo que confira a representación da entidade á persoa ou persoas que asinan a solicitude, xunto con copia do DNI destes. g) Certificación da Federación correspondente do número de deportistas federados pertencentes ó club ou entidade, ou no seu defecto copia compulsada das citadas fichas federativas, ademais de certificación de que o propio club ou entidade se atopa federado. h) Certificación bancaria dos datos dunha conta da titularidade da entidade ou club, na que se poida facer efectivo o importe da subvención. i) Declaración responsable de non estar incurso en causa de prohibición para obte la condición de beneficiario de subvencións. j) Declaración responsable de non ser debedor á Facenda estatal ou autonómica, nin á Seguridade Social. k) Acreditación de non ter débeda algunha coa Tesourería do Concello de Silleda. As solicitudes de subvención deberán presentarse no Rexistro Xeral do Concello de Silleda. De existir algún defecto na solicitude ou documentos adxuntos, seralle notificado ó interesado para que nun prazo de 10 días hábiles emende o defecto ou achegue os documentos preceptivos, coa advertencia de que en caso de non facelo así considerarase desistido na súa petición, de conformidade co disposto no artigo 71 da Lei de Réxime xurídico das Administracións Públicas e Procedemento Administrativo Común.1. A instrución do procedemento corresponderalle á Alcalde ou ó Concelleiro en quen delegue, realizando de oficio cantas actuacións estime precisas para a determinación, coñecemento e comprobación dos datos en virtude dos cales debe formularse proposta de resolución. Realizada a instrución, elevarase o expediente á Comisión de Valoración a efectos de que emita informe sobre a avaliación das solicitudes presentadas, segundo esixe o artigo 22.1 da Lei Xeral de Subvencións. O instrutor, á vista deste informe, formulará proposta de resolución provisional, que será notificada ós interesados e exposta ó público no taboleiro de anuncios do Concello, concedéndose un prazo de dez días ós interesados para formular alegacións. Á vista das alegacións presentadas, no seu caso, o instrutor formulará proposta de resolución definitiva, que deberá expresar o solicitante ou relación de solicitantes para os que se propón a concesión de subvención, a súa contía, con motivación relativa á avaliación dos solicitudes e ós criterios seguidos para realizala.2. A Comisión deValoración, estará integrado polos seguintes membros, con voz e voto: Presidente: Concelleiro de Deportes Vogal: Concelleiro de medio ambiente Vogal: Funcionario ou traballador municipal experimentado na tramitación e xestión de expedientes administrativos, actuando como Secretario. A proposta de resolución definitiva será remitida á Intervención para o seu informe. O expediente completo, co informe de Intervención, pasarase á Xunta de Goberno Local, que resolverá o expediente de concesión de subvencións. A resolución definitiva notificarase ós interesados e publicarase no taboleiro de anuncios do Concello, entendéndose que os interesados aceptan a subvención en caso de non manifestar nada en contra no prazo de dez días. O prazo máximo para resolver será de seis meses desde a publicación da convocatoria. O vencemento deste prazo sen terse notificado resolución lexítima ós interesados para entender desestimada a súa pretensión por silencio administrativo. A concesión de subvencións e a súa contía determinadas en función dos seguintes criterios: 1.—Fomento do deporte base e das escolas deportivas (prebenxamíns, benxamíns, alevíns, cadetes, infantís e xuvenís): Ata 20 puntos.2.—Condicións das instalacións deportivas onde practican a actividade o club ou entidade: Ata 20 puntos 3.—Colaboración con actividades do Concello: ata 15 puntos 4.—Número de participantes directos ou indirectos das actividades: ata 15 puntos 5.—Número de actividades realizadas durante o exercicio: Ata 10 puntos.6.—Interese xeral da actividade a realizar: Ata 10 puntos.7.—Valorarase se o clube ou entidade se fai cargo do mantemento das instalacións: Ata 10 puntos.8.—Número de deportistas federados, afiliados o club ou entidade: De 1 a 15 ata 1 punto. De 16 a 35 ata 5 puntos. Máis de 35 ata 10 puntos. Pola natureza das subvencións reguladas nestas bases, na resolución de concesión procederase ao prorrateo do importe máximo do crédito destinado a estas subvencións entre os distintos clubs ou entidades deportivas que resulten beneficiarios da subvención, en función da puntuación acadada na aplicación dos procedentes criterios. Os beneficiarios deberán xustificar a aplicación da subvención correspondente ó exercicio 2015 como data límite antes do 15 de decembro de 2015, como condición previa á percepción da subvención concedida. Poderá solicitarse un anticipo a conta de ata o 50% do importe da subvención concedida, cando por circunstancias debidamente xustificadas se acredite a súa necesidade, e previa xustificación. A xustificación deberá revestir a forma de conta xustificativa, que deberá incluír os seguintes apartados: — Memoria das actividades realizadas — Estado detallado de ingresos, no que se especifiquen todos aqueles que financiaron a actividade. — Estado detallado de gastos, no que figuren individualizadamente e polo seu custe unitario todos aqueles nos que se incorrera, acompañados do seu respectivo xustificante e dos documentos acreditativos do pago. — Copia da resolución de concesión. — Acreditación da debida publicidade do carácter público do financiamento. Os gastos acreditaranse mediante facturas ou documentos substitutivos de igual eficacia probatoria no tráfico xurídico, acompañadas de declaración xurada do beneficiario ou o seu representante acreditativa de que os gastos documentados neses xustificantes se aplicaron á actividade subvencionada. A conta xustificativa pasarase á Intervención para o seu informe, e una vez informada elevarase á Xunta de Goberno Local, que decidirá sobre a corrección e suficiencia da xustificación, instando en caso contrario a iniciación do expediente de reintegro, de acordo co establecido na Lei 38/2003, Xeral de Subvencións, e máis normativa aplicable.” Silleda, a 16 de marzo de 2015.—El Alcalde Presidente, Manuel Cuiña Fernández.